
Национален статистически институт


 ДЕТСКИ ЯСЛИ В ОБЛАСТ ДОБРИЧ ПРЕЗ 2025 ГОДИНА                                      
Териториално статистическо бюро - Североизток
Отдел „Статистически изследвания - Добрич“
ДЕТСКИ ЯСЛИ В ОБЛАСТ ДОБРИЧ ПРЕЗ 2025 ГОДИНА
Към 31.12.2025 г. в област Добрич функционират 11 самостоятелни детски ясли и яслени групи в състава на детски градини (ДГ) с общо 667 места в тях. В страната има 872 самостоятелни детски ясли и яслени групи в състава на детски градини с общо 34 692 места в тях. В сравнение с предходната година броят на местата в детските ясли в областта се запазва.
Таблица 1. Детски ясли и места в тях в област Добрич към 31.12.
              (Брой) 
	
	2020
	2021
	2022
	2023
	2024
	2025

	Заведения
	11
	11
	11
	11
	11
	11

	Места 
	667
	665
	665
	665
	667
	667



Към 31.12.2025 г. осигуреността[footnoteRef:1] с места общо за област Добрич е 21.6 на 100 деца до 3-годишна възраст, като в сравнение с 2024 г. нараства с 1.0 процентен пункт. За страната стойността на показателя е 21.4%, като най-висока е в областите Плевен - 27.7%, а в Благоевград и София (столица) - по 26.2%. [1:  Изчислява се като отношение на броя на местата в детски ясли и яслени групи в състава на ДГ на 100 деца от населението на възраст до 3 години.] 

Фиг. 1. Осигуреност с места в детски ясли към 31.12.2025 г. по области (%)

През 2025 г. в област Добрич, в самостоятелни детски ясли и яслени групи в състава на ДГ са постъпили 490 деца, или с 48 деца по-малко в сравнение с 
2024 година. В края на годината в детски ясли за отглеждат и възпитават 488 деца, от които момчета са 213, а момичета - 275. 
Таблица 2. Деца в детските ясли
                        (Брой)
	
	2020
	2021
	2022
	2023
	2024
	2025

	Постъпили през годината 
	499
	558 
	570
	512
	538
	490

	Деца към 31.12. 
	580
	592
	571
	565
	584
	488



[bookmark: _GoBack]Обхватът[footnoteRef:2] на децата, отглеждани в детски ясли към 31.12.2025 г. средно за област Добрич е 15.9%, а за страната е 19.2%. Най-висок е показателят за областите София (столица) - 25.6%, Габрово - 23.4%, Плевен - 23.0%, и Русе - 22.0%. [2:  Изчислява се като отношение на децата, посещаващи самостоятелни детски ясли и яслени групи в състава на ДГ, на 100 деца от населението на възраст до 3 години. ] 

Фиг. 2. Обхват на децата в детски ясли към 31.12.2025 година по области (%)

Разпределението на децата, отглеждани в детски ясли, по възраст през 2025 г. се запазва без изменения. Най-голям е относителният дял на децата на 2-годишна възраст - 83.0%, а най-малък - на децата на възраст 1 година - 17.0%. 
Към 31.12.2025 г. по основно трудово правоотношение в детските ясли работят 196 медицински и други специалисти, които отглеждат, възпитават и обучават децата. Професионалисти по здравни грижи и други медицински специалисти са 57, като 47 или 82.5% от тях са медицински сестри. 
Методологични бележки
Статистическото изследване на детските ясли е изчерпателно годишно статистическо изследване, провеждано от Националния статистически институт. Обхващат се както самостоятелните детски ясли, така и яслените групи в състава на детски градини. 
Източник на статистическа информация са самостоятелните детски ясли и яслените групи в състава на детски градини. Осигурени са данни за персонала, местата, броя и разпределението на децата по възраст.
Детските ясли се създават в съответствие със Закона за здравето и Наредба № 26 от 18.11.2008 г. на Министерството на здравеопазването (обн., ДВ, бр. 103 от 2 декември 2008 г., изм., ДВ, бр. 72 от 2 септември 2025 г.) с цел подпомагане на семействата при отглеждане на децата до тригодишна възраст и за осигуряване на тяхното нормално физическо и психическо развитие. 
Детските ясли са организационно обособени структури, в които екип от медицински и други специалисти осъществява отглеждане на деца чрез грижа за опазване и укрепване на здравето, възпитание и обучение на деца от тримесечна до тригодишна възраст. Яслени групи могат да се откриват и в целодневни и седмични детски градини, като организацията на работа в тях не се различава от тази в постоянните ясли. 
При анализ на данните за детските ясли трябва да се има предвид, че броят на заведенията и местата в тях се променят не само в резултат на разкриване и закриване на заведения, но и поради преобразуване или обединяване на заведения или групи. 

